open-index/open-wikipedia-markdown huggingface dataset:
నవరంగ్

**నవరంగ్** 1959లో విడుదలైన హిందీ సినిమా. వి. శాంతారాం దర్శకత్వంలో ఈ సినిమా తీయబడింది. ఈ సినిమాలో నటీమణి సంధ్యయ చేసిన నృత్యాలు సి.రామచంద్ర సంగీతం ప్రేక్షకులను ఆకట్టుకున్నాయి. నేపథ్య గాయకుడు మహేంద్ర కపూర్ ఈ సినిమాలోని "ఆధా హై చంద్రమా రాత్ ఆధీ" అనే పాట ద్వారా సినిమా రంగంలోనికి ప్రవేశించాడు.

## కథ
దివాకర్ (మహీపాల్) ఒక కవి. అతి సాదాగా కనిపించే భార్య జమున(సంధ్య)ను  చూసి ప్రేరణ పొంది మోహిని అనే ఒక కాల్పనిక సుందరిని ఊహించుకుని, కవిత్వం వ్రాస్తూ ఉంటాడు. దివాకర్ తండ్రి ఒక చిన్న సంస్థానంలో రాజోద్యోగి. ఇంగ్లీషు వాళ్లు వచ్చి యువరాజును వ్యసనాల పాలు చేసి రాజ్యాన్ని కబళిస్తారు. రాజు కవి బంధించి పాడమని నిర్బంధించి భంగపడతాడు. బ్రిటిష్ వారికి వ్యతిరేకంగా పాడటం మూలాన కవి ఉద్యోగం ఊడుతుంది. ఫలితంగా అతడు తన రోగిష్టి తండ్రిని, తన కుమారుణ్ని పొషించలేక పోతాడు. ఇవన్నీ చూసి జమునలో కోపం పెరుగుతుంది. పైపెచ్చు తన ఊహాసుందరి మోహినపై కవిత్వం చెప్పడం చూసి ఆమె అతనితో జగడం చేసుకుని కొన్నాళ్లకు పుట్టింటికి వెళ్లిపోతుంది. అతడు కవిత్వం రాయడానికి ముడిసరకు దొరక్క వ్యర్థుడౌతాడు. చివరకు భార్య అర్థం చేసుకుని చేరువవుతుంది.

## నటీనటులు
*సంధ్య - జమున/మోహిని
*మహీపాల్ - దివాకర్
*కేశవరావ్ డాటే 
*చంద్రకాంత్ గౌర్
*వందన
*ఉల్లాస్
*వత్సల దేశ్‌ముఖ
*ఆఘా
*బాబూరావ్ పెండార్కర్
*జితేంద్ర

## సాంకేతిక వర్గం
*దర్శకుడు : వి. శాంతారాం
*కూర్పు: చింతామణి బోర్కర్
*బ్యానర్ : రాజ్‌కమల్ కళామందిర్
*ఛాయాగ్రహణం: త్యాగరాజ్ పెండార్కర్	
*నృత్యం: శ్యాం కుమార్
*సంగీతం : సి.రామచంద్ర
*పాటలు: భరత్ వ్యాస్
*శబ్ద గ్రహణం: ఎ.కె.పర్మార్కర్

## పాటలు

## పురస్కారాలు

## మూలాలు

## బయటి లింకులు
* 
* [Review [Rediff.com] (engl.)]

వర్గం:హిందీ సినిమాలు
గన్‌ఫౌండ్రి, హైదరాబాదు

**గన్‌ఫౌండ్రి** తెలంగాణ రాష్ట్ర రాజధాని హైదరాబాదులోని ఒక ప్రాంతం. నిజాం నవాబులు యుద్ధంలో ఉపయోగించే ఫిరంగిలో వాడే మందు పౌడర్‌ను ఇక్కడ తయారు చేస్తుండేవారు. ఈ ప్రాంతాన్ని 'తోప్‌-కా-సాంచా'గా పిలిచేవారు. కాలక్రమేణా గన్‌ఫౌండ్రిగా మారిపోయింది. ఈ ప్రాంతంలో గన్‌ఫౌండ్రి మ్యూజియం కూడా ఉంది.

## చరిత్ర
నిజాం కాలంలో నిర్మించిన అనేక ఫిరంగి, ఫిరంగి గుళ్ల కర్మాగారాలలో గన్‌ఫౌండ్రి ఒకటి. హైదరాబాద్ రెండవ నిజాం నవాబ్ మీర్ నిజాం అలీ ఖాన్ సేవకుడైన ఫ్రెంచ్ జనరల్ రేమండ్ 1786లో దీనిని నిర్మించాడు. హైదరాబాద్ రాష్ట్రంలో 18వ శతాబ్దంలో నిజాంలు ఏర్పాటుచేసినవాటిలో ఇప్పటివరకు ఉన్న ఏకైక తుపాకీ సంరక్షణ కేంద్రం ఇది. గన్‌ఫౌండ్రి నిర్మాణంలో ఇటుకలు, మోర్టార్‌ను వాడారు.

## డివిజన్ లోని ప్రాంతాలు
అగర్వాల్‌ చాంబర్స్‌, పూల్‌బాగ్‌, బ్యాండ్‌లైన్‌ బస్తీ, కట్టెలమండి, ఆదర్శ్‌ నగర్‌, నేతాజీనగర్‌, మురళీధర్‌బాగ్‌, మహేశ్‌నగర్‌, చిరాగ్‌అలీ లేన్‌, బషీర్‌బాగ్‌, గన్‌ఫౌండ్రి.

## గన్‌ఫౌండ్రి సమీపంలోని కార్యాలయాలు
ఎల్‌బీ స్టేడియం, దూర్‌ సంచార్‌భవన్‌, ఎస్‌బీహెచ్‌ ప్రధాన కార్యాలయం, వ్యవసాయ శాఖ కమిషనరేట్‌, హైదరాబాద్‌ జిల్లా కలెక్టరేట్‌, ఎస్‌ఎస్‌సీ బోర్డు, రాష్ట్ర ప్రెస్‌ అకాడమీ, న్యూ ఎమ్మెల్యే క్వార్టర్స్‌, ఆగాఖాన్‌ ఫౌండేషన్‌, జిల్లా విద్యాశాఖాధికారి కార్యాలయం, దేశోద్ధారక భవన్‌, పరిశ్రమల భవన్‌, బిర్లామందిర్‌, షక్కర్‌ భవన్‌, హాకా భవన్‌, నిజాం కళాశాల, లేపాక్షి ఎంపోరియం, టెలిఫోన్‌ భవన్‌ (సూర్యలోక్‌ కాంప్లెక్స్‌), గగన్‌విహార్‌, జనరల్‌ పోస్టాఫీసు, చంద్రవిహార్‌, మానవ హక్కుల కమిషన్‌, భారతీయ జనతా పార్టీ రాష్ట్ర కార్యాలయం, భారతీయ విద్యాభవన్‌ తదితర కార్యాలయాలన్నీ ఈ డివిజన్‌ పరిధిలో ఉన్నాయి. అదే విధంగా రాష్ట్రవ్యాప్తంగా సెల్‌ఫోన్‌ మార్కెట్‌కు ప్రసిద్ధిగాంచిన చిరాగ్‌ అలీలేన్‌, ప్రముఖ బంగారు దుకాణాలు కూడా ఈ డివిజన్‌లో ఉన్నాయి. బ్రిటీషు కాలం నుంచి ఉన్న మిషనరీ స్కూళ్లు, నిజాం హయాంలో స్థాపించిన స్కూళ్లు గన్‌ఫౌండ్రి డివిజన్‌లోనే ఉన్నాయి. క్రైస్తవుల ప్రార్థనాలయాలు ఈ డివిజన్‌లోనే అధికం. లిటిల్‌ ఫ్లవర్‌, ఆల్‌ సెయింట్స్‌, రోజరీ కాన్వెంట్‌, సుజాత పాఠశాల‌, స్టాన్లీ, గ్రామర్‌ పాఠశాల‌తో పాటు స్లేట్స్‌ పాఠశాల‌, తదితర క్రైస్తవ మిషనరీ స్కూళ్లన్నీ ఇక్కడే. అదే విధంగా నిజాం హయాంలో ఏర్పాటు చేసిన మహబూబియా, ఆలియా విద్యాసంస్థలు, నిజాం కళాశాలలు ఈ డివిజన్‌ పరిధిలోకి వస్తాయి. మెథడిస్ట్‌, సెవెంత్‌ సెంటినరీ, క్యాథలిక్‌, రాక్‌ చర్చి తదితర క్రైస్తవ ప్రార్థన మందిరాలు ఇక్కడే ఉన్నాయి.

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
జూబ్లీహాల్

**జూబ్లీహాల్** తెలంగాణ రాష్ట్ర రాజధాని హైదరాబాదులో ఉన్న భవనం. 1913లో నిజాం ఏడవ నవాబు మీర్ ఉస్మాన్ అలీఖాన్ ఈ జూబ్లీహాల్‌ను ఇండో-పర్షియన్ శైలిలో బాగ్-ఇ-ఆమ్ (పబ్లిక్ గార్డెను) లో నిర్మించాడు. హైదరాబాదు పట్టణ అభివృద్ధి సంస్థ (హుడా) చే వారసత్వ కట్టడంగా గుర్తించబడింది.

## చరిత్ర
తెలంగాణ సాగునీటిరంగ పితామహుడు, నిజాం ప్రభుత్వంలో ప్రజాపనుల విభాగం, ఇరిగేషన్ విభాగంలో అసిస్టెంట్ ఇంజనీరైన అలీ నవాజ్ జంగ్ బహాదుర్ ఆధ్వర్యంలో ఈ జూబ్లీహాల్ ను నిర్మాణం జరిగింది. ఇందులో ఉస్మాన్ అలీ ఖాన్ సభలు, సమావేశాలు నిర్వహించేవాడు.

తన 25 సంవత్సరాల పాలన పూర్తైన సందర్భంగా మీర్ ఉస్మాన్ అలీఖాన్ ఈ భవనంలో సిల్వర్‌జూబ్లీ ఉత్సవాలను నిర్వహించాడు. అప్పటినుండి ఈ భవనం జూబ్లీహాల్‌గా పిలువబడుతుంది. ఈ ఉత్సవాల్లో భాగంగా ఉస్మాన్ అలీఖాన్ రాజచిహ్నంతో బంగారు పూత పూసిన సింహాసనం రూపొందించారు. ఈ సింహాసనం ప్రస్తుతం పురానా హవేలి లోని నిజాం మ్యూజియంలో ఉంచబడింది.

ఈ ఉత్సవాల సందర్భంగా నిజాం నవాబు 1,000,000 డాలర్ల విలువైన బహుమతులను, జ్ఞాపికలు అందుకున్నాడు. దర్బార్ నుండి రాయల్ పనులు, చిత్రలేఖనాలు ఇప్పటికీ భవనాన్ని అలంకరించాయి. రాచరిక పనలు, చిత్రలేఖనాలతో దర్బార్ నుండి భవనం మొత్తం అలంకరించబడ్డాయి.

## నిర్మాణం

ఈ భవనం ఇండో-పర్షియన్ శైలిలో నిర్మించిన ముఖభాగాన్ని కలిగివుంటుంది. ఈ భవనం మధ్యభాగంలో నిజాం యొక్క సింహాసనంకోసం నిజాం కిరీటం ఆకారంలో ఒక వేదిక నిర్మించబడింది. ఇది మధ్యలో ఉన్న తెల్ల చతురస్రంగా స్పష్టంగా కనిపిస్తుంది.

దీనిలోవున్న దీర్ఘచతురస్రాకారపు పెద్ద గది ప్రస్తుత భవనానికి తరలించడానికి ముందు 27 సంవత్సరాలపాటు రాష్ట్ర శాసన మండలిగా పనిచేసింది. ప్రస్తుతం రాష్ట్ర ప్రభుత్వం కూడా ఇందులో సదస్సులు, సమావేశాలు నిర్వహిస్తుంది.

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
వర్గం:హైదరాబాదు పర్యాటక ప్రదేశాలు
వర్గం:హైదరాబాదు రాజభవనాలు
దిక్షా పంత్(నటి)

దిక్షా పంత్ ఒక భారతీయ చలన చిత్ర నటి.ఆమె ఎక్కువగా తెలుగు సినిమాలలో నటించింది. ఆమె బిగ్‌బాస్ తెలుగు   మొదటి సీసన్‌లో వైల్డ్‌కార్డ్ ఎంట్రి ద్వారా ప్రవేసించి 63వ రొజున వైదొలగింది.  ఆమె *హార్మొన్స్* ,ఒక లైలా కోసం వంటి చిత్రాలలో నటించింది. గోపాల గోపాల చిత్రంతొ గుర్తింపు పొందింది.

## నటించిన చిత్రాలు

## బుల్లితెర

## మూలాలు

## బాహ్యా లింకులు

* 
*
ఈసర్లపాడు (కాలూర్‌తిమ్మన్‌దొడ్డి)

**ఈసర్లపాడు,** తెలంగాణ రాష్ట్రం, జోగులాంబ గద్వాల జిల్లా, కాలూర్‌తిమ్మన్‌దొడ్డి మండలంలోని గ్రామం.

ఇది మండల కేంద్రమైన కాలూర్‌తిమ్మదొడ్డి నుండి 30 కి. మీ. దూరం లోను, సమీప పట్టణమైన గద్వాల నుండి 30 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత మహబూబ్ నగర్ జిల్లా లోని గట్టు మండలంలో ఉండేది.  

## గణాంకాలు
2011 భారత జనగణన గణాంకాల ప్రకారం ఈ గ్రామం 9 ఇళ్లతో, 47 జనాభాతో 392 హెక్టార్లలో విస్తరించి ఉంది. గ్రామంలో మగవారి సంఖ్య 28, ఆడవారి సంఖ్య 19. షెడ్యూల్డ్ కులాల సంఖ్య 19 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 576259. 

## గ్రామం ప్రస్తుత పరిస్థితి
ఒకప్పుడు ఈ గ్రామం సుమారు 500 మంది జనాభాతో పాడిపంటలకు ప్రసిద్ధి చెంది పరిసర ప్రాంతాలలో సంపన్న గ్రామం ఉండేదని తెలుస్తుంది.ఆకాలంలో అంతుచిక్కని రోగాల బారినపడి,వైద్య సదుపాయం అందుబాటులో లేక చాలామంది మృత్యువాతపడడంతో ఒక్కొక్కరుగా ప్రాణాలను అరచేతిలో పెట్టుకుని ఊరును ఖాలీ చేసి నందిన్నెలో కొందరు,కాలూర్‌తిమ్మన్‌దొడ్డిలో మరికొందరు స్థిరపడ్డట్లు తెలుస్తుంది. ఇక్కడ జనవాసానికి సంబంధించిన ఆనవాళ్లు పూర్తిగా శిథిలమయ్యాయి.

## మూలాలు

## వెలుపలి లింకులు
రామగుండం నగరపాలక సంస్థ

**రామగుండం నగరపాలక సంస్థ,** రామగుండం పట్టణంలోని ప్రజల అవసరాలను తీర్చడం కోసం ఏర్పడిన స్థానిక సంస్థ. ఈ సంస్థ పెద్దపల్లి జిల్లాలోని గోదావరిఖని పట్టణంలో ఉంది.హైదరాబాద్, వరంగల్, నిజామాబాద్, ఖమ్మం, కరీంనగర్ తరువాత  తెలంగాణా నగర పాలక సంస్థలలో అత్యంత జనాభా కలిగిన నగరాల జాబితాలో 6వ స్థానంలో ఉంది.రామగుండం నగరపాలక సంస్థ ప్రస్తుత మేయర్ అనిల్ కుమార్.రామగుండం నగరపాలక సంస్థ పరిధిలో గోదావరిఖని ఒక భాగం

## జనాభా
2011 జనాభా లెక్కల ప్రకారం నగరపాలక సంస్థ జనాభా 229,644.. మునిసిపల్ కార్పొరేషన్ ప్రజాస్వామ్యయుతంగా ఎన్నుకోబడిన సభ్యులను కలిగి ఉంటుంది, మేయర్ నేతృత్వంలో, నగర పాలన, మౌలిక సదుపాయాలు, పరిపాలనను నిర్వహిస్తుంది. ఈ నగరం "అమృత" కేంద్ర ప్రభుత్వ పథకం క్రింద ఈ నగరం ఎంపిక చేయబడింది.

## చరిత్ర
2011 జనాభా లెక్కల ప్రకారం ఈ పట్టణంలో 2,29,644 ల జనాభా ఉంది. ఈ సంస్థలో 50 డివిజన్లు ఉన్నాయి.

## మేయర్ , డిప్యూటీ మేయర్
2020లో జరిగిన సాధారణ ఎన్నికలలో మేయరు పదవికి (ఎస్.సి. జి. రిజర్వుడు)  తెలంగాణ రాష్ట్ర సమితికి చెందిన బంగి అనిల్ కుమార్ ఎన్నికయ్యాడు.అలాగే డిప్యూటీ మేయరు పదవికి తెలంగాణ రాష్ట్ర సమితికి చెందిన నడిపల్లి అభిషేక్‌ రావు ఎన్నికయ్యాడు.

## ఇవికూడా చూడండి

* గోదావరి ఖని

## మూలాలు

## వెలుపలి లంకెలు

వర్గం:తెలంగాణ నగర పాలక సంస్థలు
మిగుల్ డియాజ్ కనెల్

**మిగుల్ డియాజ్ కనెల్‌** ( జననం:  ఏప్రిల్ 20, 1960 ) 19వ క్యూబా దేశాధ్యక్షుడు. కాస్ట్రో కుటుంబయేతర నుంచి తొలిసారిగా ఎన్నికైన వ్యక్తి.  రాల్ కాస్ట్రో పదవీ విరమణ చేయటంతో 605 మంది సభ్యులతో కూడిన జాతీయ అసెంబ్లీ ఇతనిని అధ్యక్షుడిగా ఎన్నుకుంది.  

## తొలినాళ్ళ జీవితం
ఈయన 1960, ఏప్రిల్ 20 లో జన్మించాడు. ఇతని తండ్రి ఒక మెకానికల్ ప్లాంట్లో కార్మికుడు. ఇతను ఎలక్ట్రానిక్ ఇంజినీర్ విద్యను అభ్యసించాడు.

## మూలాలు

వర్గం:1960 జననాలు
వర్గం:జీవిస్తున్న ప్రజలు
వర్గం:క్యూబా
భద్రాద్రి రాముడు

**భద్రాద్రి రాముడు** 2004, జూన్ 25న విడుదలైన తెలుగు చలన చిత్రం. సురేష్ కృష్ణ దర్శకత్వం వహించిన ఈ చిత్రంలో నందమూరి తారకరత్న, రాధిక కుమారస్వామి, వాణిశ్రీ, ప్రకాష్ రాజ్, పోసాని కృష్ణ మురళి, అలీ, వేణుమాధవ్, రజిత, మల్లికార్జున రావు ముఖ్యపాత్రలలో నటించగా, శ్రీ సంగీతం అందించారు.

## నటవర్గం

* నందమూరి తారకరత్న
* రాధిక కుమారస్వామి
* వాణిశ్రీ
* ప్రకాష్ రాజ్		
* సుధాకర్		
* కె.ఆర్.విజయ
* పోసాని కృష్ణ మురళి
* అలీ
* వేణుమాధవ్
* రజిత
* మల్లికార్జున రావు 
* చలపతిరావు	
* బండ్ల గణేష్ 
* హేమ

## సాంకేతికవర్గం
* దర్శకత్వం: సురేష్ కృష్ణ
* నిర్మాత: మాగంటి గోపినాథ్
* సంగీతం: శ్రీ
* నిర్మాణ సంస్థ: దివ్య అక్షర నాగ మూవీస్

## పాటలు
# కొండత వాడు - ఎస్.పి. బాలసుబ్రహ్మణ్యం, బృందగానం - 5:05
# రామ రామ సీత సీత - నిత్య సంతోషిణి, బృందగానం - 2:23
# సీతాకోక చిలకమ్మ - ఎస్.పి.బాలసుబ్రహ్మణ్యం, నిత్య సంతోషిణి - 4:52
# జై శ్రీ రామచంద్ర మూర్తికి - నిత్య సంతోషిణి - 1:46
# ముళ్ళోకంబుల - ఎస్.పి. బాలసుబ్రహ్మణ్యం - 1:41
# సీతాకోక చిలకమ్మ (బిట్) - ఎస్.పి. బాలసుబ్రహ్మణ్యం - 3:13
# శ్రీ రామచంద్ర - ఎస్.పి. బాలసుబ్రహ్మణ్యం - 2:09
# భామరో నీ అందం - ఎస్.పి.బాలసుబ్రహ్మణ్యం, నిత్య సంతోషిణి - 5:04
# సీతాకోక చిలకమ్మ (సాడ్) - ఎస్.పి.బాలసుబ్రహ్మణ్యం - 5:10

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:వాణిశ్రీ నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:సుధాకర్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:చలపతి రావు నటించిన సినిమాలు
వర్గం:2004 తెలుగు సినిమాలు
వర్గం:కె.ఆర్.విజయ నటించిన సినిమాలు
కియారా అద్వానీ

కైరా అధ్వానీ భారతీయ సినిమా నటి. ఆమె తలిదండ్రులు జగదీప్ అద్వాని అనే వ్యాపారవేత్త, జెనీవీ జాఫ్రే. ఆమెకు "అలియా అద్వానీ"గా నామకరణం చేసారు. ఆమెకు ఒక తమ్ముడు మైషాల్ (సెప్టెంబరు 1995 లో జన్మించాడు) కలడు. కియారా తండ్రి సింధీ హిందూ, ఆమె తల్లి, ఒక కాథలిక్కు, స్కాటిష్, ఐరిష్, పోర్చుగీస్, స్పానిష్ సంతతికి చెందిన మహిళ.

## జీవిత విశేషాలు
కైరాఅద్వానీ దర్శకుడు, నటుడు కబీర్ సదానంద్ యొక్క కామెడి డ్రామా చలన చిత్రం ఫ్యూగ్లీలో మొహిత్ మర్వా, విజేందర్ సింగ్, అర్ఫి లాంబా, జిమ్మీ షెర్గిల్‌లసరసన నటించారు. ఈచిత్రం మిశ్రమఫలితాలు ఇచ్చింది

ఈ చిత్రంలో ఆమె నటనకు విమర్శకుల నుండి మంచి ఫలితాలే వచ్చాయి, 
* బాలీవుడ్ హంగామా ప్రయోక్త తరణ్ ఆదర్శ్ ఆమె నటన గురించి చెప్తూ "అమె ప్రతిభ పూర్తిగా ఆమెకు తెలియదు, ఆమెలో నటిని త్వరలో చూడగలం"
* డెక్కన్ క్రోనికల్ యొక్క మెహల్ ఎస్ థాక్కర్ ఆమె నటన గురించి చెప్తూ "ఆమె నటన చాలా బాగుంది, బహుముఖ ప్రజ్ఙ కలిగిన నటి" అని పేర్కొంది

ఆమె నటన "చాలా బాగుంది", ఆమె ఒక నటుడిగా ఆమె బహుముఖ ప్రవృత్తి, శ్రేణిని ప్రశంసించడంతో ఆమె "చాలా వాగ్దానం చూపిస్తుంది" అని పేర్కొంది. [9] ఆమె ముస్తాఫు బుర్మవల్లతో పాటుగా 2017 లో శృంగారభరిత యాక్షన్ ఫిల్మ్ మెషిన్ లో కనిపించింది [10] జూన్ 2017 లో ఆమె తన మొదటి సంతకం

ఆమె 2017లో ముస్తఫా బర్మావాలాతో పాటుగా శృంగార యాక్షన్ ఫిలిం మెషిన్ లో కనిపించింది. 2017 జూన్లో తెలుగులో అరంగేట్రం చేసింది. ఆమె మహేష్ బాబు సరసన మొదటి తెలుగు చిత్రం భారత్ అనే నేనులో నటించింది. జనవరి, 2018 లో రామ్ చరణ్ సరసన నటించిన మరో తెలుగు సినిమా చేయడానికి ఆమె సంతకం చేసిఉంది.
## వ్యక్తిగత జీవితం

2020 నుండి నటుడు సిద్ధార్థ్ మల్హోత్రా డేటింగ్ గురించి నిరంతర పుకార్లు ఉన్నప్పటికీ, అద్వానీ ఈ సంబంధం గురించి బహిరంగంగా మాట్లాడలేదు. 7 ఫిబ్రవరి 2023న, వారు జైసల్మేర్, రాజస్థాన్లో సాంప్రదాయ హిందూ వివాహం వేడుకలో వివాహం చేసుకున్నారు. వారి వివాహం విస్తృతంగా మీడియా దృష్టిని ఆకర్షించింది, ఫలితంగా వారి వివాహ చిత్రాలు భారతదేశంలో అత్యధికంగా ఇష్టపడిన ఇన్స్టాగ్రామ్ పోస్ట్‌గా మారాయి.

కియారా అద్వాణీ, సిద్ధార్థ్‌ మల్హోత్రా దంపతులకు 2025 జులై 16న ముంబయిలోని రిలయన్స్‌ ఆసుపత్రిలో ఆడబిడ్డ జన్మించింది. ఆ పాపకు 'సరాయా మల్హోత్రా' అని పేరు పెట్టామని, తమ కూతురు తొలి ఫోటోను సోషల్ మీడియా ద్వారా వెల్లడించారు.

## నటించిన చిత్రాలు

## మూలాలు

## బయటి లింకులు

* 
* 

వర్గం:1992 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:సింధీ ప్రజలు
వర్గం:తమిళ సినిమా నటీమణులు
లియు జియాబా

**లియు జియాబా** (చైనా: 刘晓波, 28 డిసెంబర్ 1955 - జులై 13, 2017) ఒక చైనీస్ రచయిత, సాహితీ విమర్శకుడు, మానవ హక్కుల కార్యకర్త, నోబెల్ శాంతి బహుమతి గ్రహీత, రాజకీయ సంస్కరణల కోసం పిలుపునిచ్చారు, చైనాలో కమ్యునిస్ట్ ఏక పార్టీ పాలనను ముగించేందుకు ప్రచారంలో పాల్గొన్నారు . ది డాంగ్-ఎల్బో అనేది లియును "చైనా యొక్క నెల్సన్ మండేలా" గా సూచిస్తుంది. అతను జిన్జో, లియోనింగ్ లో రాజకీయ ఖైదీగా ఖైదు చేయబడ్డాడు.  జూన్ 26, 2017 న అతను కాలేయ క్యాన్సర్తో బాధపడుతున్న తర్వాత వైద్య పరోలే మంజూరై, అతను జూలై 13, 2017 న మరణించాడు.

లియు తన సాహిత్య విమర్శలతో 1980లలో సాహిత్య వర్గాలలో కీర్తిని పొందాడు, అనేక విదేశీ విశ్వవిద్యాలయాలలో సందర్శక పండితుడయ్యాడు. అతను 1989 తియన్మెన్ స్క్వేర్ నిరసనలకు మద్దతు ఇచ్చేందుకు చైనాకు తిరిగి చేరుకున్నాడు. 1989 నుంచి 1991 వరకు మొదటిసారి, 1995 నుండి 1996 వరకు, 1996 నుండి 1999 వరకు ప్రజాస్వామ్యం, మానవ హక్కుల ఉద్యమంలో పాల్గొన్నందుకు  ఖైదు చేయబడ్డాడు. అతను 2003 నుండి 2007 వరకు ఇండిపెండెంట్ చైనీస్ PEN సెంటర్ అధ్యక్షుడిగా పనిచేశాడు. 1990ల కాలంలో మిన్జు జుంగ్గువో (డెమోక్రాటిక్ చైనా) పత్రిక అధ్యక్షుడుగా ఉన్నాడు. 2008 డిసెంబరు 8న, చార్టర్ 08 మానిఫెస్టోలో తన పాత్ర కారణంగా లియు నిర్బంధించబడ్డాడు. 2009 జూన్ 23న "ప్రభుత్వాన్ని పడతోసేలా పురికొల్పిన" అనుమానంతో ఆయన్ని అధికారికంగా అరెస్టు చేశారు. 2009 డిసెంబరు 23న అదే విధమైన ఆరోపణలతో అతడిపై విచారణ జరిపి 2009 డిసెంబరు 25న పదకొండు సంవత్సరాల జైలు శిక్ష, రెండు సంవత్సరాల రాజకీయ హక్కుల రిక్తీకరణ విధించారు.

తన నాల్గవ జైలు శిక్షా సమయంలో "చైనాలో ప్రాథమిక మానవ హక్కుల కోసం అతని దీర్ఘకాలిక, అహింసా పోరాటం"కి గాను లియుకు 2010 నోబెల్ శాంతి పురస్కారం లభించింది.

చైనాలోనే నివసిస్తూ నోబెల్ బహుమతిని పొందిన మొదటి చైనా దేశీయుడు లియు. జర్మనీకి చెందిన కార్ల్ వాన్ ఒసియెట్జ్కీ (1935), బర్మాకి చెందిన ఆంగ్ సాన్ సూ కీ (1991) తర్వాత, జైలులో లేదా నిర్బంధంలో ఉన్నప్పుడు నోబెల్ శాంతి బహుమతిని పొందిన మూడవ వ్యక్తి అతను. తన తరఫున ఒక ప్రతినిధి నోబెల్ బహుమతి అందుకునేందుకు అనుమతి నిరాకరించబడిన రెండవ వ్యక్తి లియు. అలాగే ఒక నాజీ నిర్బంధ శిబిరంలో నిర్బంధించబడి, బెర్లిన్-చార్లోట్టన్బర్గ్లోని వెస్ట్జెండ్ ఆసుపత్రిలో మరణించిన ఒసియెట్జ్కీ తరువాత నోబెల్ బహుమతి పొందిన వారిలో ఖైదులోనే మరణించిన రెండవ వ్యక్తి లియు. నార్వీజియన్ నోబెల్ కమిటీ చైర్మన్ బెరిట్ రెయిస్-అండర్సన్ లియు మరణానికి చైనీస్ కమ్యూనిస్ట్ పాలనను నిందిస్తూ ఇలా అన్నారు: "చైనాలో కమ్యూనిస్ట్ పాలన యొక్క అణచివేత చర్యల పట్ల తన అహింసా వ్యతిరేకత చూపుతూ లియు జియాబా ప్రజలకు సహకారాన్ని అందించాడు."

## మూలాలు

## ఇవి కూడా చూడండి

వర్గం:1955 జననాలు
వర్గం:2017 మరణాలు
వర్గం:నాస్తికులు
వర్గం:చైనా వ్యక్తులు
వర్గం:నోబెల్ శాంతి బహుమతి గ్రహీతలు
వర్గం:చైనా
శేషాద్రి నాయుడు

**శేషాద్రి నాయుడు** 2004, ఏప్రిల్ 23న విడుదలైన తెలుగు చలన చిత్రం. సురేష్ వర్మ దర్శకత్వం వహించిన ఈ చిత్రంలో శ్రీహరి, నందిత, స్వాతి, జయరాం, రామిరెడ్డి, రంగనాథ్, ఆలీ, పోసాని కృష్ణ మురళి ముఖ్యపాత్రలలో నటించగా, లలిత్ సురేష్ సంగీతం అందించారు.

## నటవర్గం

* శ్రీహరి
* నందిత
* స్వాతి
* జయరాం
* రామిరెడ్డి
* రంగనాథ్
* ఆలీ
* పోసాని కృష్ణ మురళి
* నర్రా వెంకటేశ్వర రావు
* గోకిన రామారావు
* జీవా
* నిట్టల
* బాలయ్య
* గుండు హనుమంతరావు
* పి. జె. శర్మ
* నాయుడు గోపి
* రమాప్రభ
* సన

## సాంకేతికవర్గం
* దర్శకత్వం: సురేష్ వర్మ
* నిర్మాత: శాంతి కుమారి హరి
* కథ, స్క్రీన్ ప్లే, మాటలు: పోసాని కృష్ణ మురళి
* సంగీతం: లలిత్ సురేష్
* ఛాయాగ్రహణం: సి. విజయ్ కుమార్
* నిర్మాణ సంస్థ: చలనచిత్ర

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:శ్రీహరి నటించిన సినిమాలు
వర్గం:పోసాని కృష్ణ మురళి సినిమాలు
వర్గం:2004 తెలుగు సినిమాలు
కంభంపాటి హరిబాబు

**[[కంభంపాటి]] హరిబాబు** భారతీయ జనతాపార్టీ రాజకీయ నాయకుడు. అతడు భారతదేశ 16వ లోక్‌సభ సభ్యుడు. విశాఖపట్నం లోక్‌సభ నియోజకవర్గం నుండి 2014 భారత సార్వత్రిక ఎన్నికలలో భారతీయ జనతా పార్టీ అభ్యర్థిగా పోటీ చేసి గెలుపొందాడు. అతడు ఆంధ్రప్రదేశ్ రాష్ట్రానికి రాష్ట్రశాఖ అధ్యక్షునిగా ఉన్నాడు. 2021 జూలై 6 నుండి మిజోరం రాష్ట్ర గవర్నరుగా అధికారంలో ఉన్న  అతడు 2024 డిసెంబరు చివరి వారంలో ఒడిశా గవర్నర్‌గా నియమితులయ్యాడు.

## ప్రారంభ జీవితం
హరిబాబు ప్రకాశం జిల్లా లోని తిమ్మసముద్రం గ్రామంలో జన్మించాడు. అతడు విశాఖపట్నం లోని ఆంధ్రవిశ్వవిద్యాలయంలో ఎలక్ట్రానిక్స్, కమ్యూనికేషన్స్ ఇంజనీరింగ్ లో బి.టెక్ చేసాడు. తరువాత అదే విశ్వవిద్యాలయం నుండి పి.హెచ్.డి చేసాడు. తరువాత ఆంధ్రవిశ్వవిద్యాలయంలో అసోసియేట్ ప్రొఫెసరుగా పనిచేసి 1993 లో స్వచ్ఛంద పదవీ విరమణ చేసాడు. తరువాత క్రియాశీల రాజకీయాలలోనికి ప్రవేశించాడు.

## రాజకీయ జీవితం
హరిబాబు ఆంధ్ర రాష్ట్రం కోసం జై ఆంధ్ర ఉద్యమంలో పాల్గొన్నాడు. ఆ ఉద్యమంలో అతడు తెన్నేటి విశ్వనాధం, సర్దార్ గౌతు లచ్చన్న, వెంకయ్యనాయుడు గార్లతోకలసి విద్యార్థినాయకునిగా పాల్గొన్నాడు. అతడు 1972-73 మధ్య కాలంలో ఆంధ్రవిద్యాలయం లోని ఇంజనీరింగ్ కళాశాల విద్యార్థుల యూనియన్ కు సెక్రటరీగా ఉన్నాడు. 1974-75 కాలంలో లోక్‌నాయక్ జయప్రకాశ్ నారాయణ్ అధ్వర్యలో జరిగిన లోక్‌ సంఘర్ష సమితి ఉద్యమంలో క్రియాశీలకంగా పాల్గొన్నాడు. ఎమర్జెన్సీ కాలంలో అంతర్గత భద్రతలో భాగంలో అరెస్టు కాబడ్డాడు. విశాఖపట్నం సెంట్రల్ జైలు, ముషీరాబాదు జైలు లలో 6 నెలలు శిక్ష అనుభవించా\దు. అతడు 1977 లో జనతాపార్టీలో ఆంధ్రప్రదేశ్ రాష్ట్ర ఎగ్జిక్యూటివ్ సభ్యునిగా తన సేవలనందించాడు. 1978లో జనతా యువమోర్చాకు ఆంధ్రప్రదేశ్ రాష్ట్ర ఉపాధ్యక్షునిగా పనిచేసాడు.

1991-1993 కాలంలో హరిబాబు భారతీయ జనతా పార్టీకి ఆంధ్రప్రదేశ్ రాష్ట్ర ఎగ్జిక్యూటివ్ సభ్యునిగా పనిచేసాడు. తరువాత 1993-2003 మధ్య కాలంలో ఆంధ్రప్రదేశ్ లో భారతీయ జనతా పార్టీ జనరల్ సెక్రటరీగా కొనసాగాడు.

1999లో విశాఖపట్నం-1 నియోజకవర్గం నుండి శాసనసభ్యునిగా ఎన్నుకోబడ్డాడు. 2003 ఆంధ్రప్రదేశ్ శాసనసభలో భారతీయ జనతా పార్టీ ప్లోర్ లీడర్ గా కొనసాగాడు. 2014 మార్చిలో బి.జె.పి రాష్ట్ర అధ్యక్షునిగా ఎన్నికయ్యాడు. అతడు 2014 పార్లమెంట్ ఎన్నికల్లో విశాఖపట్నం నుండి ఎంపీగా ప్రాతినిధ్యం వహించాడు.

## అభివృద్ధి పనులు
హరిబాబు ఎం.పి.లాడ్స్ నిధులనుపయోగించి ఆరోగ్యం, విద్య, త్రాగునీరు ల కొరకు, నైపుణ్య అభివృద్ధి కార్యక్రమాలను చేసాడు. దీర్ఘకాలిక సమస్యల పరిష్కారాలకు, ఎంపి నిధులను పారదర్శకతతోఖర్చు చేసాడు. ఈ కార్యక్రమాలలో భాగంగా ప్రభుత్వ పాఠశాలలకు మరుగుదొడ్లు, ఫర్నిచర్ అందించడం, జి.వి.ఎం.సి అద్వర్యంలో లేని ప్రాంతాలలో త్రాగునీరు అందించడం ముఖ్యమైనవి.

అతడు ప్రజా భాగస్వామ్యాన్ని ప్రోత్సహించడానికి, "ఒన్ ఎం.పి- ఒన్-ఐడియా" కాంటెస్టును నిర్వహించాడు.

## గవర్నర్‌
కంభంపాటి హరిబాబును మిజోరం గవర్నర్‌గా నియమిస్తూ 2021 జూన్ 6న రాష్ట్రపతి కార్యాలయం ఉత్తర్వులు జారీ చేసింది. ఆ తరువాత, 2024 డిసెంబరు 24న అతడు ఒడిశా గవర్నర్‌గా బదిలీ అయ్యాడు.

## మూలాలు

వర్గం:16వ లోక్‌సభ సభ్యులు
వర్గం:విశాఖపట్నం జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
వర్గం:1953 జననాలు
వర్గం:ఆంధ్రప్రదేశ్ భాజపా నాయకులు
కె.ఎన్.గోవిందాచార్య

కోడిపాకం నీలమేఘేంద్ర గోవిందాచార్య (జ. 1943 మే 2) రాష్ట్రీయ స్వయంసేవక్ సంఘ్ ప్రచారక్, పర్యావరణ ఉద్యమకారుడు, సామాజిక ఉద్యమకారుడు, రాజకీయ ఉద్యమకారుడు, ఆలోచనాపరుడు. అతడు భారతీయ జనతా పార్టీతో సంబంధం ఉండేది. కానీ ప్రస్తుతం ఆ పార్టీకి బలమైన విమర్శకుడు. అతడు భారత జాతీయ కాంగ్రెస్ పార్టీకి కూడా విమర్శకుడు.

## రాజకీయ జీవితం
కె.ఎన్.గోవిందాచార్య 1988 లో భారతీయ జనతా పార్టీ సభ్యునిగా చేరాడు. 2000 వరకు తన జనరల్ సెక్రటరీగా పనిచేశారు.  ప్రధానమంత్రి వాజ్‌పేయి పట్టుబట్టడంపై బిజెపిను విడిచిపెట్టాడు. ప్రధానమంత్రి కేవలం ముసుగు కాగా అద్వానీ వివిధ కార్యక్రమాలు చేస్తున్నారని ఆయన అన్నందువల్ల బి.జె.పిను విడిచి పెట్టవలసివచ్చింది. ఈ ప్రకటన ఆయనపై తప్పుగా ఆరోపించబడింది అని చెప్పారు కానీ వాజ్‌పేయిని ఆయన ప్రకటనతో సమర్థించుకోలేకపోయాడు. ఆ వ్యాఖ్య ప్రామాణికమైనదో లేదో తెలియదు కానీ పార్టీ గౌరవానికి నష్టం జరిగింది, 
## విశ్రాంత సెలవు , తరువాత
భారతదేశ రాజకీయ, కార్పొరేట్ రంగాలలో అవినీతి పెరుగుతున్న సంఘటనలు, 2011 జూన్ 5 న రామ్‌దేవ్ అనుచరులపై పోలీసుల అణిచివేత వల్ల పూర్వపు జర్నలిస్టులు, విద్యార్థి ఉద్యమకారులు, బాలల హక్కుల ఉద్యమకారులు, సామాజిక ఉద్యమకారులు ఆయనను దేశంలో గల 50 చిన్న, పెద్ద రాజకీయ సంస్థలతో కలిపి ఒక కూటమిని ప్రారంభించవలసినదిగా జూన్ 25న ప్రోత్సహించాయి. ఆ రోజు పూర్వం అత్యవసర పరిస్థితి ప్రకటించిన దినాన్ని గుర్తు చేసింది. అతడు కొత్త కూటమి అయిన సేవ్ డెమోక్రసీ ఫ్రంట్ కు చైర్మన్ గా ఎన్నికయ్యాడు.

గోవింద్రచార్యకు మద్దతుగా, "భారత్ వికాస్ సంఘం" యొక్క మూడవ జాతీయ సమావేశం 2010 డిసెంబరు 23 నుండి 2011 జనవరి 1 వరకు కర్ణాటకలోని కల్బర్గి (గుల్బర్గా) లో జరిగింది.

## మూలాలు


వర్గం:1943 జననాలు
వర్గం:రాష్ట్రీయ స్వయంసేవక్ సంఘ్
వర్గం:ఆంధ్రప్రదేశ్ భాజపా నాయకులు
వర్గం:జీవిస్తున్న ప్రజలు
వర్గం:చిత్తూరు జిల్లా సామాజిక కార్యకర్తలు
వర్గం:చిత్తూరు జిల్లా రాజకీయ నాయకులు
కన్నా లక్ష్మీనారాయణ

**కన్నా లక్ష్మీనారాయణ** భారతదేశ రాజకీయనాయకుడు, గుంటూరు పశ్చిమ శాసనసభ నియోజకవర్గం శాసనసభ్యుడు  అతడు నల్లారి కిరణ్ కుమార్ రెడ్డి మంత్రివర్గంలో వ్యవసాయం, వ్యవసాయ సాంకేతిక మిషన్ విభాగానికి కేబినెట్ మంత్రిగా ఉన్నాడు కన్నా లక్ష్మీనారాయణ చంద్రబాబు నాయుడు సమక్షంలో 2023 లో తెలుగుదేశం పార్టీలో చేరాడు.

## ప్రారంభ జీవితం

కన్నా లక్ష్మీనారాయణ 1955 ఆగస్టు 13న గుంటూరు జిల్లా లోని నగరంపాలెంలో రాఘవయ్య, మస్తానమ్మ దంపతులకు జన్మించాడు. వెయిట్ లిఫ్టింగ్ లో ప్రతిభను కనబరచేవాడు. పిన్నవయసులోనే రాజకీయాలపై ప్రభావితుడైనాడు.

## రాజకీయ జీవితం
కన్నా లక్ష్మీనారాయణ 2009లో గుంటూరు పశ్చిమ శాసనసభ నియోజకవర్గం నుండి ఐదవసారి శాసనసభ్యునిగా ఎన్నికయ్యాడు. అతడు 1989 నుండి 2004 వరకు నాలుగు సార్లు అతిపెద్ద నియోజవర్గమైన పెదకూరపాడు శాసనసభ నియోజకవర్గం నుండి ఎన్నికయ్యాడు. 2014 అక్టోబరు 27న న్యూఢిల్లీలో భాజపా జాతీయ అధ్యక్షుడు అమిత్ షా సమక్షంలో భారతీయ జనతా పార్టీలో చేరాడు.

## నిర్వహించిన పదవులు

* 1991-1994: నేదురుమల్లి జనార్ధనరెడ్డి, కోట్ల విజయభాస్కరరెడ్డి మంత్రి వర్గాలలో క్రింది విభాగాలలో స్టేట్ మినిస్టరుగా బాధ్యతలు చేపట్టాడు. 
** క్రీడలు & యువజన సర్వీసులు
** సహకార రంగం
** కార్మిక, ఉపాధి, శిక్షణ 
* 2004-2009 : వై.యస్. రాజశేఖరరెడ్డి మంత్రి వర్గంలో సహకారం, రవాణా  విభాగాలలో కేబినెట్ మంత్రిగా కొనసాగాడు.
* 2009 మే : వై.ఎస్.రాజశేఖరరెడ్డి మంత్రి వర్గంలో భారీపరిశ్రమలు, కామర్స్, ఆహార ఎగుమతుల శాఖకు కేబినెట్ మంత్రిగా ఉన్నాడు.
* 2009 సెప్టెంబరు : కొణిజేటి రోశయ్య మంత్రి వర్గంలో భారీపరిశ్రమలు, కామర్స్, ఆహార ఎగుమతుల శాఖకు కేబినెట్ మంత్రిగా ఉన్నాడు.
* 2010 డిసెంబరు : నల్లారి కిరణ్ కుమార్ రెడ్డి మంత్రివర్గంలో గృహనిర్మాణ శాఖకు కేబినెట్ మంత్రిగా ఉన్నాడు.
* 2012 ఫిబ్రవరి : నల్లారి కిరణ్ కుమార్ రెడ్డి మంత్రివర్గంలో వ్యవసాయం, వ్యవసాయ సాంకేతికత మిషన్ శాఖకు కేబినెట్ మంత్రిగా ఉన్నాడు.

## వ్యక్తిగత జీవితం

అతడి భార్య కన్నా విజయలక్ష్మి. వారికి ఇద్దరు కుమారులు. కుమారులు కన్నా నాగరాజు గుంటూరు కార్పొరేషన్ కు మేయర్ గా, కన్నా ఫణీంద్ర వ్యాపారాన్ని నిర్వహిస్తున్నాడు.

## మూలాలు

## వెలుపలి లంకెలు

వర్గం:తెలుగువారు
వర్గం:ఆంధ్రప్రదేశ్ భాజపా నాయకులు
వర్గం:భారత జాతీయ కాంగ్రెస్ నాయకులు
వర్గం:జీవిస్తున్న ప్రజలు
వర్గం:1955 జననాలు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లాకు చెందిన రాష్ట్ర మంత్రులు
కుంచము

కుంచం అనేది ఘనపరిమాణం కొలవడానికి వాడే  పరికరము. పల్లెలలో ధాన్యం, బియ్యం, పప్పులు వంటి వాటిని కొలవడానికి  గుండ్రంగా ఉండే లోతైన పాత్రల వాడుక కలదు. వాటిలో తవ్వ, శేరు, అడ్డ, కుంచం వంటివి వాడుకలలో ఉన్నాయి. వాటిలో ఉండే పెద్ద కొలతను కుంచంగా వ్యవహరిస్తారు. దీనికి వాడు పాత్ర కూడా పెద్దగా లోతైనదిగ ఉంటుంది.
## వాడుక
ది పల్లెటూర్లలో వాడతారు ధాన్యాన్ని కొలుస్తారు పాతకాలంలో తరాజు కు బదులుగా వాడేవాళ్ళు ఇప్పటికి ఊర్లల్లో ఇవి ఉన్నాయి.

ఇది ధాన్యం అంటే వడ్లు లేదా వేరే గింజలను కొలిచే ఒక పరిమాణము (a small measuring vessel) ఇది ఒకొక ప్రాంతం లో ఒక తీరుగా వాడుకలో ఉంటుంది .  కుంచం , గిద్ద, సేరు , సోల, తవ్వ అలాగా .

## కొలత
కుంచం ఒక కొలమానం కుంచం అంటే నాలుగు మానికలు   పదహారు సోలలు. సోల పావుతో సమానం వరుస ఇలా ఉంటుంది.

* తవ్వ
* సేరు
* సోల
* వీసె
* మానువు, మానెడు
* పంపు
* సితం
* తులుము
* బస్తా

## విశేషాలు
* కుంచం పేరుతో కొన్ని సంస్థలూ ఉన్నాయి.. ఉదా: కుంచం సాప్ట్వేర్ సొల్యూషన్ (http://kunchams.com/)
* కొండప్రాంతపు సంతల్లో గిరిజనులు గిద్ద, మానిక, కుంచం కొలతలనే ఇప్పటికీ వాడుతుంటారు.
* కుంచం అనే పేరుతో తెలుగు నాట ఒక ఇంటి పేరు ఉంది.
* నేలను కొలిచే సంధర్భాలలో కుంచం భూమి, నేల అని వ్యవహరిస్తారు.

## ఇతర పేర్లు
* కుండ 
* కుంచా
* చట్టి

## మూలాలు, ఆధారాలు
*http://indianbazaars.blogspot.com/2010/06/weights-measures.html (మార్కెట్ వాడుకలో)
* http://www.hextobinary.com/unit/area/from/kuncham (కుంచపు కొలమానం)
* http://ykantiques.com/2012/12/antique-brass-rice-cooking-pots.html  (వివిద కొలతలు కలిగిన పాత్రల వివరణ)
* http://kunchams.com/

## బాహ్య లంకెలు

వర్గం:కొలత పరికరాలు
పరకాల ప్రభాకర్

**పరకాల ప్రభాకర్** ఒక తెలుగు రాజకీయ నాయకుడు, వ్యాఖ్యాత, విశ్లేషకుడు. ఆంధ్రప్రదేశ్ ప్రభుత్వంలో కేబినెట్ మంత్రి స్థాయి గల "కమ్యూనికేషన్స్ సలహాదారు" గా పనిచేసాడు. రాజకీయ వ్యాఖ్యాతగా, ఆంధ్రప్రదేశ్ లోని టెలివిజన్ ఛానళ్లలో రాజకీయ విశ్లేషకునిగా గుర్తింపు పొందాడు. ప్రజారాజ్యం పార్టీకి అధికార ప్రతినిధి, జనరల్ సెక్రటరీ గా పనిచేసాడు. సమైక్యాంధ్ర ఉద్యమంలో క్రియాశీలకంగా పాల్గొన్నాడు. "విశాలాంధ్ర మహాసభ" కు వ్యవస్థాపక కార్యదర్శి.

## వ్యక్తిగత జీవితం
ప్రభాకర్ 1986లో నిర్మలా సీతారామన్ ను వివాహమాడాడు. వారికి ఒక కుమార్తె పరకాల వాజ్ఞ్మయి. అతడి తల్లి ఆంధ్రప్రదేశ్ కాంగ్రెస్ శాసనసభ్యురాలిగా పనిచేసింది. తండ్రి పరకాల శేషావతారం 1970లలో ఆంధ్రప్రదేశ్ కాంగ్రెస్ ప్రభుత్వంలో మంత్రిగా పనిచేసాడు. అతడు లండన్ స్కూల్ ఆఫ్ ఎకనమిక్స్ లో చదివాడు. జవహర్ లాల్ నెహ్రూ విశ్వవిద్యాలయం నుండి తత్వశాస్త్రంలో మాస్టర్ డిగ్రీని పొందాడు.

## మూలాలు


## బయటి లంకెలు
* LinkedIn
* Twitter

వర్గం:జీవిస్తున్న ప్రజలు
వర్గం:1959 జననాలు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ భాజపా నాయకులు
వర్గం:పశ్చిమ గోదావరి జిల్లా రాజకీయ నాయకులు
వర్గం:రాజకీయ విశ్లేషకులు
సోము వీర్రాజు

**సోము వీర్రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు.  ఆయన 2020 జులై 27 నుండి 2023 జులై 4 వరకు ఆంధ్రప్రదేశ్ బీజేపీ అధ్యక్షుడిగా పని చేశాడు. 

సోము వీర్రాజు కు అత్యంత సన్నిహితుడు ముప్పాళ రంగ రామన్ ఇతను తణుకు కు చెందిన ప్రముఖ వ్యక్తి రంగ రామన్   

సోము వీర్రాజు 2025లో శాసనమండలికి జరిగిన ఎన్నికలలో భారతీయ జనతా పార్టీ అభ్యర్థిగా శాసనసభ్యుల కోటా నుండి మార్చి 13న రెండోసారి ఎమ్మెల్సీగా ఎన్నికయ్యాడు. 
## నిర్వహించిన పదవులు

* 1980:  తూర్పుగోదావరి జిల్లా బీజేవైఎం ప్రధాన కార్యదర్శి
* 1987: తూర్పు గోదావరి జిల్లా  బిజెపి ప్రధాన కార్యదర్శి 
* 1990: బీజేవైఎం జనరల్ సెక్రటరీ.
* 1993-1994: బీజేవైఎం ఆంధ్రప్రదేశ్ అధ్యక్షుడు.
* 2003: బిజెపి ఆంధ్రప్రదేశ్ రాష్ట్ర కార్యవర్గ సభ్యుడు
* 2004: బిజెపి ఆంధ్రప్రదేశ్ ఉపాధ్యక్షుడు 
* 2004: తూర్పు గోదావరి జిల్లా కడియం అసెంబ్లీ నియోజకవర్గం నుండి బిజెపి ఎమ్మెల్యే అభ్యర్థిగా పోటీ చేసి ఓడిపోయాడు
* 2006-2013: బిజెపి ఆంధ్రప్రదేశ్ ప్రధాన కార్యదర్శి
* 2009: తూర్పు గోదావరి జిల్లా కాకినాడ పార్లమెంట్ నియోజకవర్గం నుండి బిజెపి లోక్‌సభ అభ్యర్థిగా పోటీ చేసి ఓడిపోయాడు
* 2013-2018: బిజెపి జాతీయ కార్యవర్గ సభ్యుడు
* 2015: ఆంధ్రప్రదేశ్ శాసనమండలి సభ్యుడు
* 2020: బిజెపి ఆంధ్రప్రదేశ్ రాష్ట్ర అధ్యక్షుడు 
* 2023 జులై 08: బిజెపి జాతీయ కార్యవర్గ సభ్యుడు 
* 2025: ఆంధ్రప్రదేశ్ శాసనమండలి సభ్యుడు

## మూలాలు

వర్గం:జీవిస్తున్న ప్రజలు
వర్గం:ఆంధ్రప్రదేశ్ భాజపా నాయకులు
వర్గం:ఆంధ్రప్రదేశ్ వ్యక్తులు
వర్గం:తూర్పు గోదావరి జిల్లాకు చెందిన శాసనమండలి సభ్యులు
వర్గం:తూర్పు గోదావరి జిల్లా రాజకీయ నాయకులు
యం.యస్. పార్థ సారథి

**ఎం.ఎస్.పర్థసారథి**  (జ. 1961 ఆగస్టు 6) ఆంధ్రప్రదేశ్ లోని కదిరి శాసనసభ నియోజకవర్గం నుండి ప్రాతినిధ్యం వహిస్తున్న శాసన సభ్యుడు. ఆంధ్ర ప్రదేశ్ లోని భారతీయ

జనతా పార్టీ లో ఆర్థిక కమిటీ చైర్మన్ గా ఉన్నాడు.

## ప్రారంభ జీవితం
పార్థసారధి 1961లో సత్యనారాయణ, లలితాంబ దంపతులకు అనంతపురం జిల్లా లోని కదిరి లో జన్మించాడు. అతడు కదిరిలో ప్రాథమిక, ఉన్నత విద్యలను అభ్యసించాడు. తరువాత మదనపల్లిలోని  బీసంట్ థిసోఫికల్ కళాశాల నుండి బి.ఎ డిగ్రీని పొందాడు.

## జీవితం

అతడు రాష్ట్రీయ స్వయంసేవక్ సంఘ్ (ఆర్.ఎస్.ఎస్) ముఖ్య శిష్యక్ గా తన జీవితాన్ని ప్రారంభిమాడు. తరువాత ఆర్.ఎస్.ఎస్ ప్రచారక్ గా పనిచేసాడు. తరువాత రాజకీయాలలో ప్రవేశించాడు. అతడు 11వ ఆంధ్రప్రదేశ్ శాసన సభ ఎన్నికలలో  భారతీయ జనతా పార్టీ లో చేరి కదిరి శాసనసభ నియోజకవర్గం నుండి పోటీచేసి గెలిచాడు.

## వ్యక్తిగత జీవితం
సారథి శ్రీలక్ష్మిని వివాహమాడాడు. వారికి ఇద్దరు పిల్లలు

## విజయాలు
* రాయలసీమ ప్రాంతంలో మొదటి బి.జె.పి ఎమ్మెల్యేగా ఎన్నికయ్యాడు.

## పదవులు

* ఘటనాయక్ (ఆర్.ఆర్.ఎస్) కదిరి విభాగం  -1972.
* ఎ.బి.వి.పి మదనపల్లె శాఖకు వ్యవస్థాపక చైర్మన్  -1976.
* ప్రచారక్, ఆర్.ఎస్.ఎస్. (కావలి, నెల్లూరు జిల్లా ) -  1980 నుండి 1982 వరకు.
* బి.జె.పి కార్యదర్శి (అనంతపురం జిల్లా ) -  1983.
* 1985,1989, 1994.లో కదిరి అసెంబ్లీ ఎన్నికల బిజ్.ఎ.పి. ఇన్‌ఛార్జ్. 
* 1991, 1996, 1998. లలో హిందూపూర్ పార్లమెంటు ఎన్నికలలో బి.జె.పి ఇన్‌ఛార్జ్. 
* బి.జె.పి. నేషనల్ కౌన్సిల్ మెంబరు - 1995.
* కదిరి నియోజకవర్గం శాసనసభ్యుడూ -1999.
* చైర్మన్, స్టేట్ ఫైనా&స్ కమిటీ, బిజె.పి ఆంధ్రప్రదేశ్ - 2013.

## మూలాలు

## బయటి లంకెలు
* Official Website
* http://www.hindu.com/2004/03/26/stories/2004032607400400.htm 
* http://www.partyanalyst.com/constituencyElectionResultsAction.action?constituencyId=271&electionType=Assembly&electionYear=1999
* M.S.P Speaking on Andhra Pradesh State Division at New Delhi

వర్గం:1961 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ భాజపా నాయకులు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా నుండి ఎన్నికైన శాసన సభ్యులు
అనీష్ భన్వాలా

**అనీష్‌ భన్వాలా** ( జననం: సెప్టెంబర్ 26, 2002 ) షూటర్. 2018 లో జరిగిన కామన్వెల్త్ క్రీడల్లో షూటింగ్ విభాగంలో బంగారు పతకం సాధించిన తొలి పిన్నవయస్కుడు. ఇతను 25మీటర్ ఎయిర్ పిస్టల్ విభాగంలో పోటీపడుతాడు
## జననం
## జీవిత విశేషాలు
## పతకాలు
2018 లో జరిగిన కామన్వెల్త్ క్రీడల్లో షూటింగ్ విభాగంలో బంగారు పతకం సాధించిన తొలి పిన్నవయస్కుడిగా చరిత్ర సృష్టించాడు. 2017 లో జరిగిన జూనియర్ వరల్డ్ ఛాంపియన్షిప్ లో పాల్గొన్నాడు

## మూలాలు


వర్గం:జీవిస్తున్న ప్రజలు
వర్గం:క్రీడాకారులు
వర్గం:షూటింగ్ క్రీడాకారులు
వర్గం:హర్యానా క్రీడాకారులు
వర్గం:భారతీయ క్రీడాకారులు
వర్గం:హర్యానా వ్యక్తులు
వర్గం:2002 జననాలు
తాడపట్ల రత్నాబాయి

**తడపట్ల రత్నాబాయి** (1946 డిసెంబరు 31 - 2026 ఫిబ్రవరి 15), భారత జాతీయ కాంగ్రెస్ పార్టీకి చెందిన పార్లమెంటు సభ్యురాలు. ఆమె ఆంధ్రప్రదేశ్ నుండి రాజ్యసభ్యకు ఎన్నికయ్యింది. ఆమె సభలో క్రియాశీలక సభ్యురాలు. ఆమె వరకట్న మరణాల నుండి శాస్త్ర సాంకేతిక రంగాల వరకు అన్ని అంశాలపై కూడా సభలో తన అభిప్రాయాలను వెల్లడించింది.

## జీవిత విశేషాలు
ఆమె 2005 నుండి 20076 వరకు గిరిజన కో-ఆపరేటివ్ కార్పొరేషన్ లో చైర్ పర్సన్ గా తన సేవలనందించింది. కార్పొరేషన్ నిర్వహించడానికి కష్టమైన తరుణంలో ఆమె పునరుద్ధరించడానికి విశేష కృషి చేసింది. గిరిజన కో-ఆపరేటివ్ కార్పొరేషన్ కు వ్యాట్ నుండి తప్పించడానికి ఆంధ్రప్రదేశ్ అప్పటి ముఖ్యమంత్రి వై.యస్. రాజశేఖరరెడ్డిని ఒప్పించడంలో ఆమె విజయం సాధించింది. ఈ చర్య 4.5 మిలియన్ల గిరిజన కుటుంబాలకు ప్రయోజనం చేకూర్చింది. ఆమె రాజీవ్ గాంధీ సంక్షేమ సంఘం, రంపచోడవరం నకు వ్యవస్థాపక అధ్యక్షురాలు. ఈ సంస్థ లాభాపేక్ష లేని గిరిజన సంక్షేమం కోసం నిర్దేశించబడింది. ఆమె ఆంధ్ర ప్రదేశ్ శాసన సభ్యురాలిగా యల్లవరం శాసనసభ నియోజకవర్గం నుండి ఎన్నికై 1972 నుండి 1978 వరకు అన సేవలనందించింది.

## నిర్వహించిన పదవులు
* ఏప్రిల్ 2008:: రాజ్యసభ సభ్యురాలిగా ఎంపిక.
* 2008 ఆగస్టు - 2009 మే: గ్రామీణాభివృద్ధి కమిటీ సభ్యురాలు
* 2008 ఆగస్టు: గిరిజన వ్యవహారాల మంత్రిత్వ శాఖలో కన్సల్టేటివ్ కమిటీ సభ్యురాలు
* 2009 ఆగస్టు:  ఆహారం, వినియోగదారుల వ్యవహారాలు, ప్రజా పంపిణీ వ్యవస్థ ల కమిటీ సభ్యురాలు.
* 2010 : మెరైన్ ప్రొడక్ట్ ఎక్స్‌పోర్టు డవలెప్‌మెంటు అథారిటీ సభ్యురాలు
* 1972-78: ఆంధ్ర ప్రదేశ్ శాసన సభ సభ్యురాలు.
* 2014 - 2020: ఆంధ్ర ప్రదేశ్ శాసన మండలి సభ్యురాలు.

## మూలాలు
తడపట్ల రత్నాబాయి 79 ఏళ్ల వయసులో 2026 ఫిబ్రవరి 15న రంపచోడవరం ఏరియా ఆసుపత్రిలో చికిత్స పొందుతూ తుదిశ్వాస విడిచింది.

## మూలాలు

## బయటి లింకులు
* Profile on Rajya Sabha website

వర్గం:భారత జాతీయ కాంగ్రెస్ నాయకులు
వర్గం:1946 జననాలు
వర్గం:2025 మరణాలు
వర్గం:తెలుగువారు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తూర్పు గోదావరి జిల్లాకు చెందిన మహిళా శాసనమండలి సభ్యులు
వర్గం:తూర్పు గోదావరి జిల్లా మహిళా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన మహిళా శాసన సభ్యులు
వర్గం:తూర్పు గోదావరి జిల్లాకు చెందిన మహిళా రాజ్యసభ సభ్యులు
డొక్కా మాణిక్యవరప్రసాద్

**డొక్కా మాణిక్య వర ప్రసాదరావు** (జననం 1962 మార్చి 5) భారతదేశ రాజకీయనాయకుడు, ఆంధ్రప్రదేశ్లో తెలుగుదేశం పార్టీలో వున్నపుడు అధికారిక ప్రతినిధి. అతడు తాడికొండ శాసనసభ నియోజకవర్గం నుండి శాసనసభ్యునిగా ఎన్నికై 2004 నుండి 2014 వరకు తన సేవలనందించాడు. ఆ తరువాత టిడిపి పార్టీ తరపున శాసనమండలి సభ్యునిగా ఎన్నికైనా, 2020లో వై ఎస్ ఆర్ సి పికి మారి, మరల శాసనమండలి సభ్యుడిగా ఎన్నికైనాడు.

## ప్రారంభ జీవితం
మాణిక్య వరప్రసాద్ 1962 మార్చి 5 న డొక్కా దేవ భిక్షం, లోలమ్మ దంపతులకు ఆంధ్రప్రదేశ్ లోని గుంటూరు జిల్లాకు చెందిన పులిపాడు గ్రామంలో జన్మించాడు. అతడు స్థానిక ఉన్నత పాఠశాలలో ఉన్నత విద్యను అభ్యసించాడు తరువాత గుంటూరు జిల్లాలోని గురజాల ప్రభుత్వ కళాశాలలో కళాశాల విద్యనభ్యసించాడు. అతడు మాచెర్ల లోని ఎస్.కె.బి.ఆర్ కళాశాలలో సైన్సు గ్రాడ్యుయేషన్ పూర్తిచేసాడు. తరువాత గుంటూరులోని ఆంధ్ర క్రిస్టియన్ న్యాయ కళాశాలలో న్యాయవిద్యనభ్యసించాడు. ఆచార్య నాగార్జున విశ్వవిద్యాలయం నుండి ఎల్.ఎల్.ఎం పూర్తిచేసాడు. ప్రస్తుతం "లౌకికవాదం, భారత రాజ్యాంగం" అనే అంశమీద హైదరాబాదులోని ఉస్మానియా విశ్వవిద్యాలయంలో పి.హెచ్.డి చేస్తున్నాడు.

## జీవితం
మాణిక్య వరప్రసాద రావు 2004 శాసన సభ ఎన్నికలలో శాసనసభ్యునిగా ఎన్నికయ్యాడు. అతడి మొదటి సారి తాడికొండ శాసన సభ్యునిగా 2004 నుండి 2014 వరకు పనిచేసాడు. అతడు ఆంధ్రప్రదేశ్ విభజనకు పూర్వం ఆంధ్రప్రదేశ్ మంత్రివర్గంలో సెకండరీ విద్యా మంత్రిగా పనిచేసాడు. తరువాత గ్రామీణాభివృద్ధి, జాతీయ గ్రామీణ ఉపాధి హామీ పథకం మంత్రిగా కూడా పనిచేసాడు. ఆంధ్రప్రదేశ్ రాష్ట్ర విభజన తరువాత అతడు 2014 ఆంధ్రప్రదేశ్ శాసనసభ ఎన్నికలలో పాల్గొనలేదు. ఆ తరువాత తెలుగు దేశం పార్టీలో చేరాడు.

అతడు దక్షిణ రైల్వేలో అధికార పదవిని వదలి రాజకీయాలలోనికి ప్రవేశించాడు. కాంగ్రెస్ పార్టీ విధానాలకు ఆకర్షితుడై ఆ పార్టీలోనికి చేరాడు. అతడు కాంగ్రెస్ పార్టీ మేధావుల ఫోరం నకు నాయకత్వం వహించి కాంగ్రెస్ పార్టీ విధానాలకు సంబంధించిన కార్యక్రమాలలో ముఖ్యమైన పత్రాల సమప్రణలో కీలక భూమిక పోషించాడు.

ప్రజల ప్రతినిధులను ప్రజలపట్ల వారి బాధ్యతలను గుర్తించటానికి ఆయన ఎన్నడూ సంశయించలేదు.

## మూలాలు

## బయటి లింకులు
* Official site

వర్గం:1962 జననాలు
వర్గం:తెలుగువారు
వర్గం:జీవిస్తున్న ప్రజలు
వర్గం:తెలుగుదేశం పార్టీ రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2009)
ఉమ్మారెడ్డి వెంకటేశ్వర్లు

thumb
**ఉమ్మారెడ్డి వెంకటేశ్వర్లు** (జననం 1935 జూలై 1) భారత రాజకీయనాయకుడు. అతడు వై.యస్.ఆర్ కాంగ్రెస్ పార్టీలో చేరాడు. అతడు తెలుగుదేశం పార్టీలో సీనియర్ నాయకునిగా శాసన సభ్యునిగా సేవలనందించాడు.

## జీవితం
అతడు ఆంధ్రప్రదేశ్ లోని గుంటూరు జిల్లా బాపట్ల మండలానికి చెందిన కొండుబొట్లపాలెం నకు చెందినవాడు. అతడు బెనారస్ విశ్వవిద్యాలయం, ఆంధ్రప్రదేశ్ వ్యవసాయ విద్యాలయం నుండి వ్యవసాయంలో డాక్టరేట్ sampadhincharu.

## పదవులు
* 1985-89 - సభ్యుడు, ఆంధ్రప్రదేశ్ శాసనసభ 
* 1986 - సభ్యుడు, ఆంధ్రప్రదేశ్ కో-ఆపరేటివ్ ఆక్ట్ కమిటీకి ఎంపిక. 
* 1987-89 - సభ్యుడు, ఆంధ్రప్రదేశ్ శాసనసభ ఎస్టిమెషన్ కమిటీ 
* 1989-91 - సెక్రటరీ, తెలుగుదేశంపార్టీ 
* 1991 - 10వ లోక్‌సభ సభ్యునిగా తెనాలి నుండి ఎన్నిక 
* 1991-94 - వ్యవసాయ మంత్రిత్వశాఖలో కన్సల్టేటివ్ కమిటీ సభ్యుడు 
* 1991-95 - ఆంధ్రప్రదేశ్, తెలుగు దేశంపార్టీ ఉపాధ్యక్షుడు. 
* 1993-94 - కమిటీ ఆన్ పేపర్స్ లైడ్ ఆన్ ద టేబుల్ సభ్యుడు 
* 1993-96 - మానవవనరుల అభివృద్ధి కమిటీ సభ్యుడు. 
* 1994-96 - సమాచార మంత్రిత్వ కన్సల్టేటివ్ కమిటీ సభ్యుడు 
* 1995-96 - గవర్నమెంటు అస్సూరెన్స్ కమిటీ సభ్యుడు. 
* 1996 - 11వ లోక్‌సభకు (2వసారి) బాపట్ల నుండి తిరిగి ఎన్నిక. 
* తెలుగుదేశం పాలిట్‌బ్యూరో సభ్యుడు. 
* తెలుగుదేశం (ప్రచార శాఖ) కు అద్యక్షుడు. 
* జూలై 1996-98 - వ్యవసాయ శాఖకు కేబినెట్ మంత్రి. 
* యూనియన్ మినిస్టర్ స్టేట్, పట్టణ వ్యవహారాలు, ఉపాహ్ది, పార్లమెంటు వ్యవహారాలు 
* 1999 - 13వ లోక్‌సభకు (3వసారి) తెనాలి నుండి ఎన్నిక. 
* 1999-2000 - ఎనర్జీ కమిటీ సభ్యుడు 
* మొక్కల రకాలను పరిరక్షించుట, రైతుల జాయింట్ కమిటీ సభ్యుడు. 
* రైట్స్ బిల్, 1999 
* జనరల్ పర్పజ్ కమిటీ సభ్యుడు. 
* 1999-2000 - చైర్మన్, కమిటీ ఆన్ ఎస్టిమేట్స్ 2000-2001

## మూలాలు

వర్గం:జీవిస్తున్న ప్రజలు
వర్గం:1935 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:10వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:తెలుగువారు
వర్గం:తెలుగుదేశం పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:గుంటూరు జిల్లా రాజకీయ నాయకులు
సురగొండయ్య గుట్ట

**సూరుగుండయ్య గుట్ట** (సూరుగుండయ్య గుట్ట) తెలంగాణ రాష్ట్రం, జయశంకర్ భూపాలపల్లి జిల్లా, తాడ్వాయి మండలం దామెరవాయి గ్రామంలోవున్న గుట్ట. ఆదిమ చరిత్ర ఆనవాళ్లతో ఆధ్యాత్మిక, పర్యాటక, పరిశోధనా కేంద్రంగా విరాజిల్లుతూ ఒకనాటి ఆదిమానవుడి నివాస స్థావరంగా ఈ గుట్ట నిలించింది. మానవ జాతుల పరిణామ క్రమాన్ని తెలియజేసే చారిత్రక సాక్ష్యాలుగా ఈ గుట్టపై 145కు పైగా ఆదిమానవుని సమాధులు ఉన్నాయి.

## చరిత్ర
1877వ సంవత్సరంలో డాక్టర్ విలియంకింగ్, మూలహారన్ అనే జియాలజిస్టులు వరంగల్ జిల్లా, ఖమ్మం జిల్లా సరిహద్దు ప్రాంతాలలోని అటవీప్రాంతంలో ఈ సమాధులను కనుగొన్నారు. 1918వ సంవత్సరంలో వేక్ ఫీల్ అనే బ్రిటిషు శాస్త్రవేత్త ఈ ప్రాంతాన్ని సందర్శించి, ఈ సమాధులు బృహత్ శిలాయుగం నాటి నిర్మాణాలని, వీటి నిర్మాణంలో రాతి శిలలకు సంబంధించిన పనిముట్లను ఉపయోగించారని, అందువల్ల వీటి నిర్మాణం కేవలం మూడు నుంచి ఐదు వేల సంవత్సరాల మధ్యకాలంలో జరిగి ఉంటుందని ఆయన అంచనా వేశాడు.

## నిర్మాణశైలి
సుమారు నాలుగు మీటర్ల పొడవు, మూడు మీటర్ల వెడల్పు విస్తీర్ణంలో కరకుగా చెక్కిన ఇసుక రాళ్లతో ఈ సమాధులు నిర్మించబడ్డాయి. సమాధి చుట్టూ నాలుగు పెద్ద బండలను పెట్టి, వాటికి పైకప్పుగా మరో అతి పెద్ద రాయిని పెట్టి, ప్రతి సమాధిలో ఒక చిన్న నీటి తొట్టిలాంటి రాతి కట్టడాన్ని నిర్మించారు. సమాధి యొక్క చివరమూలలో నాలుగు అడుగుల ఖాళీ ప్రదేశాన్ని వదిలారు.

సమాధుల మధ్య సుమారు 100 అడుగుల దూరం ఉంది. వీటిని ప్రణాళిక బద్ధంగా, నైపుణ్యంతో నిర్మించడం వల్లనే ఎన్ని భూకంపాలు వచ్చినా చెక్కుచెదరలేదని తెలుస్తుంది. సమాధులకు పైన కప్పుగా వాడిన ఒక్కో రాయి బరువు 10 నుంచి 20 టన్నులు ఉంటుంది. సమాధుల ముఖద్వారాలు ఉత్తర, దక్షిణ దిక్కులకు ఉండడం చూస్తే వాళ్లు వాస్తు సంప్రదాయాన్ని పాటించి ఉంటారని చరిత్రకారుల అభిప్రాయం.

## రాక్షసిగూళ్లు
ఇవి మానవ నిర్మిత సమాధులు. గోదావరి నది పరీవాహక ప్రాంతానికి చెందిన పాతరాతి యుగంనాటి మానవ జాతులకు చెందినవై ఉంటాయని పలువురి అభిప్రాయం. పూర్వకాలంలో రాక్షసుల శవాలను ఇక్కడ పాతిపెట్టడంతో వీటిని రాకాసి బండలు, రాక్షస గూళ్లు, రాకాసి గుహలు అని పిలుస్తున్నారు. చనిపోయిన రాక్షసులు ఎప్పటికైనా మళ్లీ బతికి బయటకు వస్తారనే భయంతో సమాధి లోపల నీటి తొట్టిని, బయటకు రావడానికి చిన్న దారిని వదిలి వేశారని స్థానికులు చెప్తున్నారు.

## మూలాలు

వర్గం:తెలంగాణ పర్యాటక ప్రదేశాలు
వర్గం:తెలంగాణ చరిత్ర
వర్గం:సమాధులు
విశ్వనాథం (నటుడు)

**థమ్** పేరుతో ప్రఖ్యాతి గాంచిన **విశ్వనాథం** ఒక తెలుగు నటుడు. అనేక సినిమాల్లో హాస్యపాత్రలు పోషించాడు. ఒకప్పుడు సినిమాలో బాగా వేషాలు వేసిన ఈయన తర్వాతి రోజుల్లో పేదరికంతో ఇబ్బందులు ఎదుర్కొన్నాడు. నటుడు కాదంబరి కిరణ్ ఆధ్వర్యంలో నడిచే *మనం సైతం* అనే సేవా సంస్థ ఇతనికి సహాయం చేసింది.

## సినిమాలు

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
విశ్వనాథం

* తెన్నేటి విశ్వనాధం - రాజకీయ నాయకుడు
* విశ్వనాథం (నటుడు) - తెలుగు నటుడు
* ముదిగొండ విశ్వనాధం - గణిత శాస్త్రజ్ఞుడు
సింధు లోయ నాగరికతకు చెందిన ఆవిష్కరణల జాబితా

ఈ జాబితా ప్రధానంగా సింధులోయ నాగరికతకు సంబంధించిన శాస్త్ర సాంకేతిక, నాగరికతపరమైన ఆవిష్కరణలను గురించి తెలుపుతుంది. ఈ నాగరికత చాలా ప్రాచీనమైనది, ప్రస్తుత పాకిస్తాన్, వాయవ్య భారతదేశంలోని ప్రాంతాల్లో విలసిల్లింది. ఈ నాగరికతకు ఘాగ్ర-హక్కర్ నాగరికత, హరప్పా నాగరికత అని కూడా పేర్లున్నాయి.

## నూతన కల్పనలు
* కొందరు నిపుణుల ప్రకారం ప్రజాస్వామ్య వ్యవస్థ, న్యాయ పరిపాలన ఈ నాగరికత లోనే మొదలయ్యాయని, ఇది గ్రీకు నాగరికతకన్నా పాతదని గుర్తిస్తున్నారు.
* గుండి/బొత్తం, అలంకరణకు వాడే బొత్తాలు : గవ్వలతో తయారు చేసిన బొత్తాలను సింధు లోయ నాగరికత కాలపు ప్రజలు క్రీ.పూ. 2000 నాటికే వాడేవారు. కొన్ని బొత్తాలు వివిధ జ్యామితీయ ఆకృతులలో ఉండేవి, వాటిని బట్టలకు కుట్టి ఉంచే విధంగా బొత్తాలకు రంధ్రాఉ కూడా ఉండేవి. ఇయాన్ మెక్నీల్ ప్రకారం గుండీలను కట్టి ఉంచే ఉపకరణం కన్నా ఎక్కువగా ఆభరణంగా వాడేవారు. వీటిలో అత్యంత పురాతనమైనవి మొహెంజో దారోలో లభ్యమయ్యాయి, అవి గుండ్రటి గవ్వలతో తయారై, 5000 సంవత్సరాలు పాతవని ఒక నిర్ధారణ జరిగింది. 
* కొలబద్ద : నేటి వరకు కనుగొన్నవాటిలో అత్యంత పురాతన కొలబద్ద రాగి మిశ్రలోహంతో తయారయింది. దీనిని జెర్మనీకి చెందిన పురాశాస్త్రవేత్త ఎకర్డ్ ఉంగెర్ నిప్పూర్ లో జరిగిన తవ్వకాలలో కనుగొన్నారు. ఇది క్రీ.పూ. 2650 కి చెందినది. ఉంగెర్ ఇది ఒక కొలమానంగా వాడబడిందని చెబుతారు. 
* మెట్లబావి : పాకిస్తాన్ లోని మొహెంజొదారోలో, భారతదేశంలోని ధోలవీరలో తొలినాటి మెట్లబావి మూలాలు స్పష్టంగా లభిస్తున్నాయి. సామాన్య శక పూర్వం" (సా.పూ లేదా సా.శ.పూ ). 2500 నాటికే నిర్మానుష్యమైన ఈ మెట్లబావిలో భారతదేశంలో సాధారణంగా మెట్లబావిల వద్ద కనిపించే మూడు విశేషాలు ఉన్నాయి. అవి స్నానం చేసేందుకు వీలుగా ఉండటం, నీటి వరకు చేరేందుకు మెట్ల వ్యవస్థ, మతపరమైన చిహ్నాలు/బొమ్మలు ఉండటం. సామాన్య శక పూర్వం" (సా.పూ లేదా సా.శ.పూ )నకు  ముందే బౌద్ధ, జైన మతాల వారు తమ కట్టడాలలో మెట్లబావులకు ప్రత్యేక స్థానాన్ని కలిగించారు. కొండను తొలిచి ఏర్పరిచిన మెట్లబావులు సామాన్య శక పూర్వం" (సా.పూ లేదా సా.శ.పూ ). 200-400 నాటివిగా గుర్తించారు. బౌద్ధ మతం వలన మెట్లబావులు, తత్సంబంధిత మతపరమైన పుణ్యస్నానాల సంప్రదాయం ప్రపంచవ్యాప్తమయింది. ఆ తరువాత, ధాంక్(550-625 సామాన్య శక పూర్వం" (సా.పూ లేదా సా.శ.పూ.) వద్ద బావులు, భిన్మల్(సామాన్య శక పూర్వం" (సా.పూ లేదా సా.శ.పూ. 850-950) వద్ద మెట్ల చెరువులు నిర్మించబడ్డాయి.

## ఇవి కూడా చూడండి
* సింధు లోయ నాగరికత
* బావి
* పుణ్యస్నానం

## మూలాలు

*
కదిరి బాబూరావు

**కదిరి బాబు రావు** ఆంధ్ర ప్రదేశ్ రాష్ట్రానికి చెందిన భారతీయ రాజకీయ నాయకుడు. ఆయన కనిగిరి శాసనసభ నియోజకవర్గం నుండి తెలుగుదేశం పార్టీ (టిడిపి) తరఫున ఎన్నికై ఆంధ్ర ప్రదేశ్ శాసనసభ సభ్యుడిగా (ఎంఎల్ఏ) పనిచేశారు. ఆయన తన రాజకీయ జీవితాన్ని 1980ల మధ్యకాలంలో టిడిపి పార్టీలో ప్రారంభించారు. తరువాత 2020లో వైఎస్ఆర్ కాంగ్రెస్ పార్టీ (వైఎస్ఆర్‌సిపి)లో చేరారు.

## ప్రారంభ జీవితం
కదిరి బాబు రావు ప్రకాశం జిల్లాలోని సీలంవారిపల్లి గ్రామంలో కదిరి వెంకట నరసయ్యకు జన్మించారు. ఆయన తండ్రి వజ్రాల వ్యాపారి. ఆయన కుటుంబం తరువాత హైదరాబాద్ కు వలస వెళ్ళే ముందు సీలంవారిపల్లి సమీప ప్రాంతాల్లో విద్యాభ్యాసం చేశారు. తరువాత ఆయన హైదరాబాద్ లోని నిజాం కళాశాలలో చదివి 1981లో బీఏ పట్టా పొందారు.

## రాజకీయ జీవితం
రావు 1980లలో రాజకీయాల్లో ప్రవేశించి తెలుగుదేశం పార్టీ (టిడిపి)లో చేరారు. ఆ సమయంలో ఆయనకు నందమూరి బాలకృష్ణతో సన్నిహిత సంబంధం ఏర్పడింది. ఆయన 2004 ఆంధ్ర ప్రదేశ్ శాసనసభ ఎన్నికలలో కనిగిరి శాసనసభ నియోజకవర్గం నుండి పోటీ చేయాలని ఆశించారు. అయితే టిడిపి ఆయనను దర్శి శాసనసభ నియోజకవర్గం నుండి పోటీకి నిలబెట్టింది. ఆ ఎన్నికల్లో ఆయనను భారత జాతీయ కాంగ్రెస్ మద్దతుతో స్వతంత్ర అభ్యర్థిగా పోటీ చేసిన బుచ్చేపల్లి సుబ్బారెడ్డి ఓడించారు.

తరువాత ఆయన 2009 ఆంధ్ర ప్రదేశ్ శాసనసభ ఎన్నికలులో టిడిపి తరఫున కనిగిరి నుండి పోటీ చేయడానికి నామినేషన్ దాఖలు చేశారు. అయితే కనిగిరి కాంగ్రెస్ అభ్యర్థి ముక్కు ఉగ్ర నరసింహ రెడ్డి ఆయన దాఖలు చేసిన అఫిడవిట్ లో రావు సంతకం లేకపోవడం గురించి అభ్యంతరం వ్యక్తం చేశారు. దాంతో భారత ఎన్నికల సంఘం ఆయన నామినేషన్‌ను తిరస్కరించింది. తరువాత ఆయన 2014 ఆంధ్ర ప్రదేశ్ శాసనసభ ఎన్నికలులో పోటీ చేసి కనిగిరి నియోజకవర్గం నుండి ఎమ్మెల్యేగా విజయం సాధించారు. ఆ తరువాత ఆయన మళ్లీ 2019 ఆంధ్ర ప్రదేశ్ శాసనసభ ఎన్నికలులో కనిగిరి నుండి పోటీ చేయడానికి ప్రయత్నించారు. అయితే టిడిపి అధ్యక్షుడు నారా చంద్రబాబు నాయుడు ఆయనకు కనిగిరి స్థానాన్ని ఇవ్వకుండా దర్శి నియోజకవర్గం నుండి పోటీ చేయించారు. ఈ నిర్ణయంతో రావు అసంతృప్తిగా ఉన్నారని, కనిగిరి నుండి స్వతంత్ర అభ్యర్థిగా పోటీ చేసే అవకాశం ఉందని వార్తలు వచ్చినప్పటికీ, చివరకు ఆయన దర్శి నియోజకవర్గం నుంచే పోటీ చేశారు. అయితే ఆ ఎన్నికల్లో వైఎస్ఆర్ కాంగ్రెస్ పార్టీ అభ్యర్థి మద్దిసెట్టి వేణుగోపాల్ చేతిలో ఆయన ఓడిపోయారు. 2019 ఎన్నికల ఓటమి తరువాత, చంద్రబాబు నాయుడు తీసుకున్న నిర్ణయంపై అసంతృప్తితో రావు రాజకీయాల నుండి, టిడిపి నుండి కొంతకాలం విరామం తీసుకున్నారు. తరువాత తన రాజకీయ అనుబంధాన్ని మార్చే యోచనలో ఉన్నారనే వార్తల మధ్య ఆయన టిడిపి పార్టీని వీడి 2020 మార్చిలో వైఎస్ఆర్ కాంగ్రెస్ పార్టీలో చేరారు.

## ఇతర కార్యకలాపాలు
రావు ప్రకాశం జిల్లాలో **కదిరి బాబు రావు ఎడ్యుకేషనల్ సొసైటీ**ను స్థాపించారు. ఈ సంస్థ ద్వారా కదిరి బాబు రావు వ్యవసాయ, ఉద్యాన కళాశాలలను నిర్వహిస్తున్నారు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ప్రపంచ మలేరియా దినోత్సవం

**ప్రపంచ మలేరియా దినోత్సవం** ఏప్రిల్ 25న ప్రపంచవ్యాప్తంగా ప్రతి ఏట నిర్వహిస్తారు. మలేరియా వ్యాధి నిర్మూలన, ప్రజలలో ఈ వ్యాధి పట్ల అవగాహనా కలిపించడం ఈ దినోత్సవ ముఖ్యోద్దేశ్యం. ప్రపంచవ్యాప్తంగా, 106 దేశాల్లో 3.3 బిలియన్ ప్రజలు మలేరియా బారిన పడుతున్నారు. 2012లో, మలేరియా వలన 6,27,000 మంది మరణించారు. మరణించినవారిలో ఎక్కువగా ఆఫ్రికన్ పిల్లలు ఉన్నారు.

## చరిత్ర
2007లో ప్రపంచ ఆరోగ్య సంస్థ సభ్యదేశాలన్ని కలిసి ఈ ప్రపంచ మలేరియా దినోత్సవాన్ని ఏర్పాటుచేశాయి. ఈ దినాన్ని ప్రతిసంవత్సరం ఏప్రిల్ 25 జరుపుకుంటారు.

## ఇతర వివరాలు
ప్రపంచ దేశాలన్నింటిలో నైజీరియా, డెమోక్రటిక్ రిపబ్లిక్ ఆఫ్ కాంగో, మొజాంబిక్, బుర్కినా ఫాసో, సియర్రా లియోన్ వంటి ఐదు దేశాలు ఎక్కువగా మలేరియా వ్యాధి బారినపడ్డాయని ప్రపంచ ఆరోగ్య సంస్థ నివేదిక వెల్లడించింది. తాజాగా 2015లో ప్రపంచవ్యాప్తంగా 429,000 మలేరియా మరణాలు, 212 మిలియన్ కొత్త కేసులు నమోదయ్యాయి. 2010, 2015 మధ్యకాలంలో కొత్త మలేరియా కేసుల రేటు ప్రపంచవ్యాప్తంగా 21 శాతం పడిపోవడమేకాకుండా మలేరియా మరణాల రేటు 29 శాతానికి తగ్గింది.

## కేంద్ర పురస్కారం
మలేరియా నిర్మూలనకు ఆంధ్రప్రదేశ్ ప్రభుత్వం తీసుకుంటున్న చర్యలను మెచ్చి కేద్రం పురస్కారం ప్రకటించింది. ప్రపంచ మలేరియా దినోత్సవం సందర్భంగా 2022 ఏప్రిల్ 25న ఢిల్లీలో ఈ పురష్కార ప్రధానోత్సవం జరగనుంది.

## మూలాలు

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
డోగ్రీ భాష

డోగ్రీ (**डोगरी** or ) అన్నది భారతదేశం, పాకిస్తాన్ లలో 50 లక్షల మంది వరకు మాట్లాడే ఇండో-ఆర్యన్ భాష. భారత రాజ్యాంగపు 8వ షెడ్యూల్లో ప్రస్తావించిన 22 షెడ్యూల్డ్ భాషల్లో డోగ్రీ ఒకటి. ఈ భాషను ప్రధానంగా జమ్మూ కాశ్మీరులోని జమ్ము, హిమాచల్ ప్రదేశ్లో ఎక్కువగానూ, ఉత్తర పంజాబ్, జమ్ము కాశ్మీర్ లోని ఇతర ప్రాంతాలు, తదితర ప్రాంతాల్లోనూ మాట్లాడతారు. పాకిస్తానులో డోగ్రిని పహాడీ' (पहाड़ी or ) అనే పిలుస్తారు. డోగ్రీ మాట్లాడే వారిని డోగ్రాలనీ, డోగ్రీ-మాట్లాడే ప్రాంతాన్ని దుగ్గర్ అనీ పిలుస్తారు. డోగ్రి (దుగ్గర్ అనే పదంతో) మొట్టమొదటిసారిగా వ్రాతపూర్వకంగా 1317 సంవత్సరంలో కవి అమీర్ ఖుస్రో పెర్షియన్ భాషలో రాసిన **నుహ్ సిపిహర్** (“ది నైన్ హెవెన్స్”) లో ప్రస్తావింపబడింది. పంజాబీ భాషలో ఒక మాండలీకం అని పూర్వం భావించినా, ప్రస్తుతం డోగ్రీని పశ్చిమ పహాడి భాషా విభాగంలో ప్రత్యేక భాషగా గుర్తిస్తున్నారు. డోగ్రి భాషలోని కొన్నిలక్షణాలు పశ్చిమ పహాడి భాషలలో, పంజాబీ భాషలో కనిపిస్తాయి. అలాంటిదే ఒక లక్షణం భాషా స్వరానికి సంబంధించినది. డొగ్రీలో చాలా రకాలున్నా, వాటి పదాల సారూప్యత 80 శాతం దగ్గరగా ఉంటుంది. భారత జనాభా లెక్కల ప్రకారం భాషా హోదా పొందటానికి ముందు డోగ్రిని పంజాబీ భాషలో మాజి, దోయాబీ లాగా ఒక రకంగా వర్గీకరించేవారు.

## సంగీతం
పండిత్ రవిశంకర్, పండిత్ శివ్ కుమార్ శర్మ వంటి కళాకారులు డోగ్రీ జానపద శ్రావ్యాలను స్వరపరచారు. వాటిని సితార్, సంతూర్ వాయిద్యాలతో కూడా అమర్చారు.

## ప్రముఖులు

* చంపా శర్మ
*కరణ్ సింగ్
*ధీను భాయి పంథ్
*ప్రొఫెసర్ మదన్ మోహన్ శర్మ
*బి.పి. సథాయి
*రాం నాథ్ శాస్త్రీ

## మూలాలు
బైరిశెట్టి

## ఇంటిపేర్లు
బైరిశెట్టి కాపు, తెలగ,  బలిజ, నాయుడు వాళ్ళ ఇంటి పేరు

* బైరిశెట్టి భాస్కరరావు
* వీర శంకర్ బైరిశెట్టి
జై

**జై** 2004, మార్చి 25న విడుదలైన తెలుగు చలన చిత్రం. తేజ దర్శకత్వం వహించిన ఈ చిత్రంలో నవదీప్, సంతోషి, తనికెళ్ళ భరణి, వేణుమాధవ్, దువ్వాసి మోహన్, అభినయశ్రీ ముఖ్యపాత్రలలో నటించగా, అనూప్ రూబెన్స్ సంగీతం అందించారు. ఇది నవదీప్ తొలి చిత్రం.

## నటవర్గం.
* నవదీప్
* సంతోషి
* తనికెళ్ల భరణి
* వేణుమాధవ్
* దూవ్వసి మోహన్
* అభినయ శ్రీ
* సలీం బేగ్

## పాటల జాబితా
*జై జై మాస్టర్ మను,గానం. అనూప్ రూబెన్స్, టీప్పు 
*ఎన్ని ఆశలో , గానం.శ్రేయా ఘోషల్ 
*ఓ మనసా ఓ మనసా, గానం అనూప్ రూబెన్స్ ,ఉష 
*వన్  టూ త్రీ , గానం. టిప్పు, 
*వందేమాతరం , గానం.బేబీ ప్రీతీ , జై శ్రీనివాస్
*నీకోసమే , గానం. మల్లిఖార్జున్, కే ఎస్ చిత్ర 
*నా చేతిలోనా , గానం. సుమంగళి 
*చుట్టమ్మో , గానం: లలిత.
*
*
*
*
*
*

## సాంకేతికవర్గం
* నిర్మాత, దర్శకత్వం: తేజ
* మాటలు: ఎం. వి. ఎస్. హరనాథ రావు
* ఛాయాగ్రహణం: రవి వర్మన్
* కూర్పు: శంకర్
* సంగీతం: అనూప్ రూబెన్స్
* నిర్మాణ సంస్థ: చిత్రం మూవీస్

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
నత్రజని వలయం

**నత్రజని వలయం** అంటే నత్రజని వాతావరణం, భూభాగం, సముద్ర ఆవరణాల మధ్య వలయంలాగా సంచరిస్తున్నపుడు లోనయ్యే వివిధ రసాయనిక మార్పుల సమ్మేళనం. ఈ మార్పులు భౌతిక, జీవ సంబంధమైన చర్యల ద్వారా జరుగుతాయి. ఈ వలయంలో ముఖ్యమైన చర్యలు నైట్రోజెన్ ఫిక్సేషన్ (నత్రజని అనుబంధన), అమ్మోనిఫికేషన్ (క్షారనీకరణము), నైట్రిఫికేషన్ (నత్రీకరణ), డీనైట్రిఫికేషన్ (వినత్రీకరణ). భూవాతావరణంలో సుమారు 78 శాతం నత్రజనే ఉంటుంది.
 నత్రజని అత్యధికంగా లభ్యమయ్యేది ఇక్కడే.

వాతావరణ శాస్త్రవేత్తలకు (Ecologist) నత్రజని వలయం మీద ప్రత్యేకమైన ఆసక్తి ఉంటుంది. ఎందుకంటే నత్రజని అందుబాటులో ఉండేదాన్ని బట్టి వాతావరణంలోని కొన్ని కీలకమైన చర్యలైన ప్రాథమిక ఉత్పత్తి, శిథిలమవడం లాంటివి ఆధారపడి ఉంటాయి. మానవుడు శిలాజ ఇంధనాలను విరివిగా వాడటం వలన, కృత్రిమ నత్రజని ఎరువులు వాడటం వలన, మురికినీటిలోకి నత్రజని కలపడం వలన ప్రపంచ వ్యాప్తంగా నత్రజని వలయం ప్రభావితమౌతోంది. ఈ విధంగా మానవుని చర్యల వల్ల నత్రజని వలయం మార్పు చెందడం మూలాన ప్రకృతికి, మానవుని ఆరోగ్యానికి అనేక దుష్పరిణామాలు కలుగుతున్నాయి.

## విధానం
వాతావరణంలో నత్రజని వివిధ రకాలైన రసాయనిక రూపాల్లో ఉంటుంది. ఇవి సేంద్రియ నత్రజని, అమ్మోనియం (NH), నైట్రైట్ (NO), నైట్రేట్ (NO), నైట్రస్ ఆక్సైడ్ (N2O), నైట్రిక్ ఆక్సైడ్ (NO) లేదా సేంద్రియేతర నత్రజని వాయువు (N2). సేంద్రియ నత్రజని ప్రాణమున్న జీవుల్లోను, ఎరువుల్లోను, శిథిలమైన లేదా విచ్ఛిన్నమైన జీవ పదార్థాల్లోనూ ఉంటుంది. నత్రజని వలయంలోని చర్యలు ఒక రూపంలోని నత్రజని వేరొక రూపంలోకి మారుస్తుంటాయి.

### నైట్రోజెన్ ఫిక్సేషన్
నత్రజని వాయువు వాతావరణ, పారిశ్రామిక, జీవ సంబంధ చర్యల ద్వారా నైట్రేట్లు, నైట్రైట్లుగా మారడాన్ని నైట్రోజెన్ ఫిక్సేషన్ అంటారు. వాతావరణంలో ఉన్న నత్రజని మొక్కలకు ఉపయోగపడాలంటే ముందుగా అందుకు అనువైన రూపంలోకి మారాలి. అదే ఈ ఫిక్సేషన్ ప్రక్రియ. ప్రతి యేటా సుమారు 5 నుంచి 10 కోట్ల కిలోల నత్రజని మెరుపుల మూలంగా ఈ విధంగా మార్చబడుతోంది.

## మూలాలు

వర్గం:రసాయన శాస్త్రం
1964 నంది పురస్కారాలు

నంది పురస్కారాలు ఆంధ్ర ప్రదేశ్ ప్రభుత్వం ప్రతి సంవత్సరం ప్రకటిస్తుంది.  ఈ పురస్కారాలు 1964 సం.లో మొట్టమొదటిసారిగా ప్రకటించింది.
## 1964 నంది పురస్కార విజేతల జాబితా

## మూలాలు

1964
వర్గం:1964 భారతీయ సినిమా పురస్కారాలు
లింగాల (అయోమయ నివృత్తి)

**లింగాల** పేరుతో ఒకటి కంటే ఎక్కువ స్థలాలు ఉన్నందు వలన ఈ పేజీ అవసరమైంది.

## తెలంగాణ

* లింగాల (నాగర్ కర్నూలు జిల్లా) - లింగాల,నాగర్ కర్నూలు జిల్లా మండల కేంద్రం
* లింగాల (పెన్‌పహాడ్‌) - నల్గొండ జిల్లా, పెన్‌పహాడ్‌ మండలంలోని ఒక గ్రామం
*లింగాల (వేమన్‌పల్లి) - ఆదిలాబాదు జిల్లా, వేమన్‌పల్లి మండలం లోని గ్రామం
*లింగాల (కమాన్‌పూర్) - పెద్దపల్లి జిల్లా, కమాన్‌పూర్ మండలం లోని గ్రామం
*లింగాల (తాడ్వాయి) - జయశంకర్ భూపాలపల్లి జిల్లా, తాడ్వాయి మండలానికి చెందిన గ్రామం
*లింగాల (రేగొండ) -జయశంకర్ భూపాలపల్లి జిల్లా, రేగొండ మండలానికి చెందిన గ్రామం
*లింగాల (కామేపల్లి) - ఖమ్మం జిల్లా, కామేపల్లి మండలానికి చెందిన గ్రామం

## ఆంధ్రప్రదేశ్

* లింగాల (కోయిలకుంట్ల) - కర్నూలు జిల్లా, కోయిలకుంట్ల మండలానికి చెందిన గ్రామం
* లింగాల (వీరపునాయునిపల్లె) - వైఎస్ఆర్ జిల్లా, వీరపునాయునిపల్లె మండలానికి చెందిన గ్రామం
* లింగాల (వత్సవాయి) - కృష్ణా జిల్లా, వత్సవాయి మండలానికి చెందిన గ్రామం
*లింగాల (పాములపాడు) - లింగాల, నంద్యాల జిల్లా, పాములపాఢు మండల కేంద్రం
*లింగాల (వైఎస్ఆర్ జిల్లా) - లింగాల, వైఎస్ఆర్ కడప జిల్లా మండల కేంద్రం